Source: http://inatsisit.gl/lov?rid=%7B1A692393-193F-4478-8FB6-F7CE2B7C7445%7D
Timestamp: 2020-07-02 12:10:38+00:00

Document:
Aatsitassat pillugit ingerlatallu tamatumunnga pingaarutillit pillugit inatsisartut inatsisaat nr. 7, 7. december 2009-imeersumi (aatsitassanut ikummatissanullu inatsit), Inatsisartut inatsisaanni nr. 26, 18. december 2012-imeersumi, Inatsisartut inatsisaanni nr. 6, 8. juni 2014-imeersumi aamma Inatsisartut inatsisaanni nr. 16, 3. juni 2015-imeersukkut allanngortinneqartumi allanngortinneqassapput:
1. § 3 c kingorna ilanngunneqassaaq:
“ § 3 d. Pissutsit Inatsisartut inatsisaanni pineqartunut ilaasut pillugit aalajangiineq, ukiup 1-ip piffissamut killissaliussap iluani taamaallaat eqqartuussivinnut suliakkiissutigineqarsinnaavoq. Piffissamut killiliussaq, suliami peqataasumut aalajangiineq nalunaarutigineqarpat, suliami peqataasumut aalajangiinerup nalunaarutigineqarneranut ulloq aallarnerfigalugu naatsorsorneqassaaq. Taamaattoq aalajangiineq tamanut ammasumik nalunaarutigineqarsimappat, piffissamut killiliussaq nalunaarutiginninnermit tamatigut naatsorsorneqartassaaq. Piffissamut killiliussaq arfininngornermi, sapaammi imaluunniit ulluni nalliuttuni naasussaappat, piffissamut killiliussaq ulluinnaap tullianut sivitsorneqassaaq.
Imm. 4. Pissutsit Inatsisartut inatsisaanni pineqartunut ilaasut pillugit aalajangiineq taamaallaat eqqartuussivinnut Kalaallit Nunaanni aalajangiisinnaatitaasunut suliakkiissutigineqarsinnaavoq. Aalajangiineq eqqartuussivinnut suliakkiissutigineqartoq, Kalaallit Nunaanni Eqqartuussivinnut siulliullutik suliarinnittussanut, suliakkiissutigineqassaaq.”
2. Inatsisartut inatsisaanni tamarmi ”annikitsumik akuersissut”, ”annikitsumik akuersissut” aamma ”annikitsumik akuersissutit” allanngortinneqassapput imaalerlugit ”annikitsumik aatsitassarsiornissamut akuersissut”, ”annikitsumik aatsitassarsiornissamut akuersissut” aamma ”annikitsumik aatsitassarsiornissamut akuersissutit”.
3. § 32, imm. 2-imi ”imm. 9” allanngortinneqarpoq imaalillugu ”imm. 6”.
4. § 33, imm. 1 aamma 2, imatut oqaasertalerneqassaaq:
” § 33. Naalakkersuisut atugassarititaasut erseqqinnerusumik aalajangersarneqartut tunngavigalugit kisermaassisussaatitaalluni imaluunniit kisermaassisussaatitaanani annikitsumik aatsitassarsiorluni misissuinissamut imaluunniit aatsitassanik piiaanissamut annikitsumik aatsitassarsiornissamut akuersissummik tunniussisinnaapput. Annikitsumik aatsitassarsiornissamut akuersissut, aatsitassanik qinngornernik ulorianartunik akulinnik aatsitassarsiorluni misissuinissamut imaluunniit piiaanissamut tunngassuteqarsinnaanngilaq.
Imm. 2. Annikitsumik aatsitassarsiornissamut akuersissutit, peqatigisaanik aatsitassarsiorluni misissuinissamut piiaanissamullu imaluunniit immikkut aatsitassarsiorluni misissuinissamut piiaanissamullu akuersissutitut tunniunneqarsinnaapput. Aatsitassarsiorluni misissuinissamut annikitsumik aatsitassarsiornissamut akuersissummi pisinnaatitsissummik pigisaqartoq piiaanissamut annikitsumik aatsitassarsiornissamut akuersissummik tunineqarnissamut salliusussaatinneqarsinnaavoq. Aatsitassarsiorluni misissuinissamut, piiaanissamut imaluunniit peqatigisaanik aatsitassarsiorluni misissuinissamut piiaanissamullu annikitsumik aatsitassarsiornissamut akuersissummi pisinnaatitsissummik pigisaqartoq § 16 malillugu kisermaassisussaatitaalluni aatsitassarsiorluni misissuinissamut imaluunniit piiaanissamut akuersissummik nalinginnaasumik tunineqarnissamut salliusussaatinneqarsinnaavoq aammalu tamatumunnga atugassarititaasut aalajangersarneqassallutik.”
5. § 33, imm. 6, imatut oqaasertalerneqassaaq:
” Imm. 6. Inuk imm. 1 malillugu akuersissummik tunineqartoq, Naalakkersuisut akuersissuteqarnerat malillugu Kalaallit Nunaanni nunap sannaata takutinnissaa siunertaralugu nunaqavissunut aamma nunaqavissuunngitsunut ilitsersuisoqarluni angalaartitsinernik aaqqissuussisinnaavoq.”
6. § 34 imatut oqaasertalerneqassaaq:
” § 34. Naalakkersuisut annikitsumik aatsitassarsiornissamut akuersissutit, piffissami sukkulluunniit atuuttuusinnaasut, amerlanerpaaffissai pillugit aalajangersakkanik erseqqinnerusunik aalajangersaasinnaapput.
Imm. 7. Kisermaassisussaatitaanani annikitsumik aatsitassarsiornissamut akuersissummut sumiiffimmi akuersissuteqarfigineqartumi, sumiiffiit annikitsumik aatsitassarsiornissamut akuersissutip tunniunneqarnerani imaluunniit kingusinnerusukkut § 16 malillugu aatsitassanik misissuinissamut imaluunniit piiaanissamut kisermaassisussaatitaalluni akuersissummut nalinginnaasumut imaluunniit § 33 malillugu kisermaassisussaatitaalluni annikitsumik aatsitassarsiornissamut akuersissummut allamut ilaatinneqartut, pineqartunut ilaatinneqanngillat, taamaattoq takuuk § 34 a.”
7. § 34 kingorna ilanngunneqassaaq:
” § 34 a. Kisermaassisussaatitaanani annikitsumik aatsitassarsiornissamut akuersissut, tamatumunnga allaganngorlugu akuersineq kisermaassisussaatitaalluni akuersissut malillugu pisinnaatitsissummik pigisaqartumit nalunaarutigineqarsimappat, sumiiffinnut § 16 malillugu aatsitassanik misissuinissamut imaluunniit piiaanissamut kisermaassisussaatitaalluni akuersissummut nalinginnaasumut imaluunniit § 33 malillugu kisermaassisussaatitaalluni annikitsumik aatsitassarsiornissamut akuersissummut allamut ilaatinneqartunut tunniunneqarsinnaavoq. Allaganngorlugu akuersineq, Naalakkersuisut tamanna piumasarippassuk, uppernarsaatip akuersinermik imaqartup Naalakkersuisunut tunniunneratigut Naalakkersuisunut uppernarsarneqassaaq.
Imm. 3. Kisermaassisussaatitaanani annikitsumik aatsitassarsiornissamut akuersissut malillugu pisinnaatitsissummik pigisaqartoq, imm. 1 malillugu akuersinerup utertinneqarnera tunngavigalugu imaluunniit tamatuma malitsigisaanik annaasaqarnermi, kisermaassisussaatitaalluni akuersissut malillugu pisinnaatitsissummik pigisaqartumut imaluunniit Naalakkersuisunut taarsiinissamik piumasaqaateqarsinnaanngilaq imaluunniit allanik piumasaqaateqarsinnaanani.”
8. § 35, imm. 4, imatut oqaasertalerneqassaaq:
” Imm. 4. Kisermaassisussaatitaalluni annikitsumik aatsitassarsiornissamut akuersissut malillugu pisinnaatitsissummik pigisaqartoq sumiiffimmi akuersissuteqarfiusumi ataatsikkut inuit 9-it tikillugit sulisitsisinnaasoq Naalakkersuisut akuersissummik tunniussisinnaapput, taamaattoq takuuk imm. 5. Inuit pisinnaatitsissummik pigisaqartumit sulisinneqarnersut imaluunniit pisinnaatitsissummik pigisaqartumi sulisinneqaratik pisinnaatitsissummik pigisaqartoq sinnerlugu ingerlatanik suliaqartinneqarnersut apeqqutaatinnagu tamanna atuuppoq.”
9. § 36 imatut oqaasertalerneqassaaq:
” § 36. Akuersissut malillugu aatsitassarsiorluni suliaqarnerup ingerlanneqarnera pillugu atugassarititaasunik erseqqinnerusunik Naalakkersuisut annikitsumik aatsitassarsiornissamut akuersissummi aalajangersaassinnaasapput. Atugassarititaasut pisinnaatitsissummik pigisaqartup aatsitassarsiorluni ingerlatassatut pilersaarutigisai eqqarsaatigalugit aalajangersarneqassapput, ilanngullugit ingerlatassat suussusai annertussusaalu. Ingerlatassat imaluunniit pissutsit allannguuteqartut tamanna pisariaqartilerpassuk, atugassarititaasut allannguuteqartillugit Naalakkersuisut aalajangersaasinnaapput.
Imm. 7. Aatsitassarsiorluni ingerlatanik aammalu ingerlatanik tassunga atasunik suliaqarneq, sakkunik, qamutinik motoorilinnik, sanaartukkanik ilaalu ilanngullugit, atuineq pillugu aalajangersakkanik erseqqinnerusunik aamma atugassarititaasunik Naalakkersuisut aalajangersaasinnaapput.”
10. § 36 kingorna ilanngunneqassaaq:
” § 36 a. Annikitsumik aatsitassarsiornissamut akuersissut malillugu ingerlatat pilersaarutigineqartut suliarineqartullu annikitsumik aatsitassarsiorluni ingerlataanersut imaluunniit aatsitassarsiorluni nalinginnaasumik ingerlataanersut §§ 15 imaluunniit 16 aamma 29 malillugit aatsitassanik misissueqqaarnissamut, misissuinissamut imaluunniit piiaanissamut akuersissut malillugu taamaallaat suliareqqusaasuunersut, Naalakkersuisut nakkutilliivigissavaat aalajangiivigissallugillu.
Imm. 4. Naalakkersuisut imm. 1-3-mi taaneqartut pillugit immikkut aalajangersaasinnaapput, pineqarpullu aalajangersakkat ersarinnerusut, nalinginnaasumik atugassarititaasut, pineqarputtaaq aalajangiinermi pissutsit tunngaviusimasut imm. 1 naapertorlugu annikitsunik aatsitassarsiornermi pisinnaatitaaffimmik arsaarinnittoqartillugu imm. 3 aammalu pisinnaatitsissummik pigisaqartup §§ 15 imaluunniit 16 aamma 29 aalajangersakkat naapertorlugit piginnaatitsissummik nalinginnaasumik akuersissummik nalunaarfigineqarsinnaaneranut attuumassuteqartut, pisinnaatitaaffeqartup piumasaqaatinik atugassarititaasunillu tamanik naammassinnissimatillugu.“
11. § 37, imm. 1-imi ”§ 18, imm. 4” allanngortinneqarpoq imaalillugu ”§ 18, imm. 5”.
12. § 38, imm. 2, imatut oqaasertalerneqassaaq:
” Imm. 2. Kisermaassisussaatitaanani akuersissut malillugu pisinnaatitsissummik pigisaqartoq sakkunik tigummiaannartakkanik motooreqanngitsunik, soorlu assersuutigalugu kaataq, qussaataq, kaanngartiterut aamma sillaq, atuilluni taamaallaat piiaanermik suliaqarniarpat, imm. 1-imi maleruagassat atuutissanngillat. Taamaattoqarpat pisinnaatitsissummik pigisaqartoq tamanna pillugu uppernarsaalluni nalunaarummik Naalakkersuisunut nassiussissaaq. Uppernarsaalluni nalunaarut, pisinnaatitsissummik pigisaqartup piiaanermik imaluunniit ingerlatanik iliuutsinillu tassunga atasunik aallartitsinissaa sioqqullugu, Naalakkersuisunit akuerineqareersimassaaq.”
13. § 38 kingorna ilanngunneqassaaq:
” § 38 a. Annikitsumik aatsitassarsiorluni ingerlatat aamma annikitsumik aatsitassarsiornissamut akuersissutit pillugit aalajangersakkanik erseqqinnerusunik atugassarititaasussanillu Naalakkersuisut aalajangersaasinnaapput, ilanngullugit pissutsit §§ 32-38-imi taaneqartut, § 33, imm. 1 malillugu annikitsumik aatsitassarsiornissamut akuersissutinik tunniussinermut akiliummik akiliuteqartarneq, aammalu tamanna pillugu qinnuteqaammik nassiussisarneq pillugu kiisalu annikitsumik aatsitassarsiorluni suliaqarnermut aamma annikitsumik aatsitassarsiornissamut akuersissutinut tunngatillugu suliassanik suliarinninnermut aamma allatigut oqartussaasut suliarinninnerannut aningaasartuutinik akiliisarneq pillugu.
Imm. 2. Annikitsumik aatsitassarsiornissamut akuersissut malillugu pisinnaatitsissummik pigisaqartup taassumalu sulisuisa, siunnersortaasa, nioqqutissanik kiffartuussissutinillu pilersuisuisa, taarsigassarsititsisuisa aamma aatsitassanik pisisartuisa ilaalu ilanngullugit akornanni isumaqatigiissutit Naalakkersuisunit akuersissuteqarfigineqassasut, aammalu Naalakkersuisut akuersissuteqarnermut atugassarititaasunik aalajangersaasinnaasut, pillugit aalajangersakkanik atugassarititaasunillu erseqqinnerusunik Naalakkersuisut aalajangersaasinnaapput.”
14. § 45 imatut oqaasertalerneqassaaq:
” § 45. Inuk Kalaallit Nunaanni aalajangersimasumik najugaqartoq aammalu tamakkiisumik akileraartussaatitaasoq, tamatumunnga akuersissummik piumasaqaateqarfiunngitsumik inuussutissarsiutiginagu aatsitassanik kaanngaqqallutik nunamiittunik katersisinnaavoq, taamaattoq takukkit §§ 45 b-45 d.
Imm. 5. Pissutsit imm. 1-4-imi taaneqartut pillugit aalajangersakkanik erseqqinnerusunik Naalakkersuisut aalajangersaasinnaapput.”
15. § 45 a, imm. 1-imi, uniffimmi siullermi, ”§§ 45 c aamma 45 d” allanngortinneqarpoq imaalillugu ”§§ 45 b-45 d”.
16. § 45 a, imm. 1, uniffiit aappaanni, ”annikinnerusunik” atorunnaarpoq.
17. § 45 a-mi imm. 5 kingorna immikkoortutut nutaatut ilanngunneqarpoq:
” Imm. 6. Nunaqavissoq, ukiumut 100.000 koruuninit annertunerusumik ataatsimut katillugu naleqartunik aatsitassanik katersinissamik imaluunniit piiaanissamik kissaateqartoq, takuuk imm. 2, sumiiffimmut nunaqavissup aatsitassanik katersivissatut imaluunniit piiaavissatut kissaatigisaanut kapitali 8-imi maleruagassat malillugit aatsitassanik piiaanissamut annikitsumik aatsitassarsiornissamut akuersissummik qinnuteqarsinnaavoq. Nunaqavissoq annikitsumik aatsitassarsiornissamut akuersissummik taamaattumik qinnuteqanngippat imaluunniit tunineqanngippat, imm. 1-5 atuutissapput.”
Imm. 6 tamatuma kingorna imm. 7-inngorpoq.
18. § 45 a, imm. 6, matuma kingorna imm. 7-inngortoq, imatut oqaasertalerneqassaaq:
” Imm. 7. Inatsisartut inatsisaata matuma atuutilernerata kingorna 1. januar aallarnerfigalugu atuutilersumik imm. 1-imi, 2-imi aamma 6-imi aningaasartat 100.000 koruuniusut, Kalaallit Nunaanni atuinermut akigititanut naleqqersuutini allannguutinut naapertuuttumik iluarsineqassapput.”
19. § 45 b imatut oqaasertalerneqassaaq:
” § 45 b. § 45 malillugu katersineq sumiiffimmi § 16 malillugu aatsitassarsiorluni misissuinissamut kisermaassisussaatitaalluni akuersissummi nalinginnaasumi imaluunniit § 33 malillugu aatsitassarsiorluni misissuinissamut kisermaassisussaatitaalluni annikitsumik aatsitassarsiornissamut akuersissummi pineqartunut ilaasumi ingerlanneqarsinnaavoq.
Imm. 8. Imm. 4 aamma 5 malillugit akuersinermik tigusisoq, akuersinerup utertinneqarnera imaluunniit tamatuma malitsigisaanik annaasaqarneq tunngavigalugu, kisermaassisussaatitaanermut akuersissut malillugu pisinnaatitsissummik pigisaqartumut imaluunniit Naalakkersuisunut taarsiinissamik piumasaqaateqarsinnaanngilaq imaluunniit allanik piumasaqaateqarsinnaanani.”
20. § 45 c imatut oqaasertalerneqassaaq:
” § 45 c. §§ 45 aamma 45 a malillugit aatsitassanik katersinissamut piiaanissamullu aamma aatsitassanik Kalaallit Nunaannit annissinissamut periarfissaqarnermi, aatsitassat qinngornernik ulorianartunik akullit pineqartunut ilaanngillat.
Imm. 4 Naalakkersuisut aatsitassat aalajangersimasut nioqqutigineqannginnissaannik peqqussutiliorsinnaapput, aatsitassat pineqartut naleqassusiat naatsorsorneqarsimanngippat.”
21. § 45 e imatut oqaasertalerneqassaaq:
” § 45 e. Inuk nunaqavissuunngitsoq, takuuk § 45, imm. 1, aatsitassanik katerseqqusaanngilaq imaluunniit piiaaqqusaanngilaq, taamaattoq takuuk § 33, imm. 6.
Imm. 5. Naalakkersuisut aalajangersaasinnaapput avammut nioqquteqarsinnaanermi imm. 2 aamma 3 naapertorlugit aatsitassanut aalajangersimasunut atuutinngitsunut.”
22. § 45 f atorunnaarsinneqarpoq.
23. § 86, imm. 3, uniffiit pingajuat, atorunnaarsinneqarpoq.
24. § 86 kingorna ilanngunneqassaaq:
” § 86 a. Pisinnaatitsissummik pigisaqartup taassumalu entreprenøriisa, pilersuisuisa aamma kiffartuussisuisa ilaalu ilanngullugit akileraartarnermut tunngasut pillugit paasissutissanik uppernarsaatinillu tunniussisarnissaasa aammalu Kalaallit Nunaanni maleruagassanut sukkulluunniit atuuttunut naapertuuttumik akileraarutinik akiliisarnissaasa qulakkeerneqarnissaa siunertaralugu, Naalakkersuisut aalajangersakkanik aalajangersaasinnaapput.
Imm. 4. Aalajangersakkat imm. 1-3-imi taaneqartut nalunaarutini, akuersissutini, akuersissuteqarnerni aalajangiinernilu ilaalu ilanngullugit, aalajangersarneqarsinnaapput.”
L_34-2016_forslag_kn
L_34-2016_bemaerk_kn
L_34-2016_betaenk_kn
L_34-2016_aendring_kn

References: § 3
 § 3
 § 32
 § 33
 § 33
 § 16
 § 33
 § 34
 § 34
 § 16
 § 33
 § 34
 § 34
 § 34
 § 16
 § 33
 § 35
 § 36
 § 36
 § 36
 § 36
 § 37
 § 38
 § 38
 § 38
 § 33
 § 45
 § 45
 § 45
 § 45
 § 45
 § 45
 § 45
 § 45
 § 45
 § 16
 § 33
 § 45
 § 45
 § 45
 § 45
 § 45
 § 33
 § 45
 § 86
 § 86
 § 86